I Melodi Grand Prix 1976 framførte Teigen tre av de fem finalebidragene og vakte oppsikt da han framførte sangen «Voodoo» iført skjelettdrakt sammen med Inger Lise Rypdal. Kostymet har brent seg inn i den nasjonale hukommelsen, og 40 år senere ble nummeret hedret med sitt eget pausenummer under Melodi Grand Prix 2016. Det var også i 1976 han første gang møtte sin kommende kone, Anita Skorgan, som også var en av deltakerne i finalen.